Ne temporaliter acta vite presentis consumat oblivio, litterarum solent judiciis eternari. Eapropter noverint universi, presentes pariter et futuri, quod ego Renaudus de Nivernis illam devotionem et illam elemosinam quam, amore Dei et remedio anime Guillermi, nepotis mei, Matildis, comitissa Nivernis, dedit et concessit Deo et ecclesie Beati-Michaelis Tornodorensis, laudo et concedo. Quod ut ratum et inconcussum in posterum habeatur, presentes litteras sigilli mei impressione munitas inde fieri precepi. Hujus rei testes sunt: Guillelmus de Lisinis; Johannes, vicecomes Laniaci; Guillermus de Malo-Nido; Johannes de Nessariis. Actum est hoc, anno Verbi incarnati Mº Cº LXXXº IIº.